Lokahátíð Stóru - upplestrarkeppninnar fór fram í Djúpavogskirkju þann 28. mars sl . Mjög góð mæting var og fór athöfnin mjög vel fram . Hún hófst á því að Gauti Jóhannesson , sveitarstjóri , setti keppnina , en síðan tók Ragnar Sigurður Kristjánsson , sigurvegarinn frá því í fyrra við stjórnartaumunum . Hélt hann þeim allt til loka og stóð sig með mikilli prýði . Keppendur byrjuðu á því að lesa óbundið mál og að því loknu bauð foreldrafélagið uppá skúffukökur , pizzasnúða og kaffi en Mjólkursamsalan bauð uppá Kókómjólk . Síðan héldu keppendur áfram , lásu fyrst ljóð eftir Gyrði Elíasson en síðan ljóð að eigin vali . Svo fór að tvær stúlkur frá Hornafirði hrepptu 1. og 2. sætið en einn af okkar keppendum , Kristófer Dan Stefánsson hreppti þriðja sætið . Á meðan dómnefndin réð ráðum síðum fluttu nemendur og kennnarar við tónskólann fjölbreytt og vönduð tónlistaratriði , ásamt því að samsöngskórinn söng tvö lög . Myndir má finna með því að smella hér . HDH